उत्तर प्रदेश के मेरठ में एक बॉयफ्रेंड ने कक्षा नौ की छात्रा को प्यार के जाल में फंसाया और शादी कर खुशी-खुशी जिंदगी बिताने के सपने दिखाए। इस दौरान उसने धोखे से अश्लील एमएमएस बना लिया। प्यार का झांसा देने वाले बॉयफ्रेंड ने लड़की को एमएमएस सोशल मीडिया में वायरल करने की धमकी देकर उसके साथ कई बार रेप किया। परेशान छात्रा ने अपनी सहेली को पूरा मामला बताया। इसके बाद सहेली ने छात्रा की चाची को पूरी घटना बताई तो परिवार में हड़कंप मच गया। बुधवार को छात्रा और उसके परिजन थाने पहुंचे। उन्होंने तीनों आरोपियों के खिलाफ रिपोर्ट दर्ज कराई। घटना के बाद से आरोपी फरार हैं।